Henrik

Henrik er den nedertyske og skandinaviske varianten av det middelhøytyske navnet Haimirich, som betyr «hjemmets hersker» og som finnes på de fleste europeiske språk i ulike varianter. Henrik er opprinnelig en nedertysk variant av navnet, og er et svært vanlig navn i Skandinavia. Varianter av navnet slik som fransk Henri, tysk Heinrich, engelsk Henry, italiensk Enrico og spansk Enrique er også svært vanlige i andre land.

Etymologi
Henrik er en opprinnelig nedertysk form av det gammelhøytyske mannsnavnet Heinrich eller det middelhøytyske mannsnavnet Haimirich. Navnet betyr «hjemmets hersker», der haimi svarer til norrønt heimr, «hjem», og rich til gotisk reiks, «høvding» eller «hersker». En eldre skrivemåte brukt i Skandinavia og Slesvig-Holsten er Hinrich.

Navnet har gitt opphav til de svenske etternavnene Henriksson, Henrikson, Henricsson, Henricson og Henriczon, og de danske og norske etternavnene Henriksen og Hendriksen.

Utbredelse
Henrik er kjent brukt i Danmark fra 1100-tallet. Navnet ble vanlig i Norge og Sverige omkring 1200.

Henrik var et vanlig navn i Norge i middelalderen. Over 180 forskjellige personer med navnet er nevnt i Regesta Norvegica.Regesta Norvegica Henrik var et populært navn på norske guttebarn på siste halvdel av 1800-tallet og har igjen blitt populært fra ca. 1990 og utover. Formen Hendrich var vanlig på 1700-tallet.

I Danmark var navnet mest brukt i 1960- og 1970-årene, spesielt i Sjælland og København.

I Sverige var navnet vanlig på 1800-tallet og igjen på slutten av 1900-tallet.

I Tyskland var formen Heinirich et svært populært navn på guttebarn født på begynnelsen av 1900-tallet.

Henrik er i dag et svært vanlig i Danmark. Andre utbredte former av navnet er franske Henri og spanske Enrique.

|}

Kjente personer med navnet Henrik
Personene i listene er ordnet kronologisk etter fødselsår.

 Flere keisere av det tysk-romerske keiserrike (ty. Heinrich)
 Henrik I fuglefangeren (konge av Tyskland)
 Henrik II av det tysk-romerske rike
 Henrik III av det tysk-romerske rike
 Henrik IV av det tysk-romerske rike
 Henrik V av det tysk-romerske rike
 Henrik VI av det tysk-romerske rike
 Henrik VII av det tysk-romerske rike

 Flere engelske konger (eng. Henry):
 Henrik I av England
 Henrik II av England
 Henrik III av England
 Henrik IV av England
 Henrik V av England
 Henrik VI av England
 Henrik VII av England
 Henrik VIII av England
 Flerre franske konger (fr. Henri):
 Henrik I av Frankrike
 Henrik II av Frankrike
 Henrik III av Frankrike
 Henrik IV av Frankrike
 Henrik V av Frankrike
 Flere konger
 Henrik av Böhmen 
 Andre kjente med navnet
 Henrik Løve (1129–1195), hertug av Sachsen og Bayeren
 Henrik Wergeland (1808–1845), norsk dikter
 Henrik Ibsen (1828–1906)
 Henrik Pontoppidan (1857–1943), dansk forfatter
 Henryk Sienkiewicz (1846–1916), polsk forfatter og vinner av nobelprisen i litteratur 1905.
 Henrik Sørensen (1882–1962), norsk maler
 Henrik av Preussen (1726–1802), feltherre og diplomat
 Henrik Larsson (f.1971), svensk fotballspiller
 Henrik Christiansen (f.1983), norsk skøyteløper
 Prins Henrik av Danmark (født Henri) (1934–2018), gemalen til dronning Margrethe II av Danmark

 Navnedag 
Henrik og relaterte former av navnet har navnedag i flere land, oftest 19. januar, 13. juli eller 15. juli. Blant disse er 19. januar katolsk nordisk minnedag for Henrik den hellige, og 13. juli er katolsk minnedag for Henrik II av Det tysk-romerske rike, etter at den i 1969 ble flyttet fra 15. til 13. juli.
 Land  Navn  Navnedag  Kommentar   Henrik      Henrik, Henrikki    Henriksdagen eller Hindersmässa, etter dødsdagen til Finlands nasjonalhelgen Henrik den hellige   Henrik, Hendrik, Henri      Henryk      Hynek      Henryk      Henryk      Henryk      Henrik      Henryk      Henrik      Henrikas      Heinrich    Dødsdagen til Henrik II av Det tysk-romerske rike.   Henri      Henrik       Jindřich       Henryk       Henryk      Henrik   

Referanser

 Eksterne lenker 


Kategori:Mannsnavn
Kategori:Navn brukt i armensk
Kategori:Navn brukt i dansk
Kategori:Navn brukt i finsk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i grønlandsk
Kategori:Navn brukt i islandsk
Kategori:Navn brukt i kroatisk
Kategori:Navn brukt i nedertysk
Kategori:Navn brukt i norrønt
Kategori:Navn brukt i norsk
Kategori:Navn brukt i slovensk
Kategori:Navn brukt i svensk
Kategori:Navn brukt i tysk
Kategori:Navn brukt i ungarsk
Kategori:Navn fra kamp og beskyttelse
Kategori:Navn fra landskap og geografi
Kategori:Navn fra status og roller
Kategori:Navn fra verktøy og redskaper
Kategori:Navn med urgermansk opprinnelse